section_heading: Razmnožavanje
paragraph_text: Razmnožavanje cvjetnih ptica je slabo istraženo. Kod vrsta za koje su podaci skupljeni, ptice formiraju monogamne parove, ali raspored poslova kod roditelja se razlikuje; kod vrste Prionochilus thoracicus oba roditelja sudjeluju u gradnji gnijezda, inkubaciji i odgajanju ptića, ali kod vrste Dicaeum hirundinaceum ženka sama obavlja prva dva zadatka. Cvjetne ptice nesu 1-4 jaja, obično u gnijezdo nalik na torbu napravljeno od biljnih vlakana i koje visi na malenom drvetu ili grmu. Podaci o inkubaciji se rijetko dobiju, ali smatra se da traje od 10 do 12 dana.